en en en ru en da da da de en en da da cs da de en en da da en da en da en da da en da da en km sv da da en da km da km da en da da en da sl nn da fr da en en en da en eo it en da en nb fa km da en fr pt nl da da fi et en sq en en fy nb fi km da en en de en da de da it fr da da da da en
Solhjul | Skulpturby Give | Give
This site was designed with te
website builder. Create your website today.Start Now
Use tab to navigate through te menu items.
Den kan ses af forbipasserende på motorvejen mellem Herning og Vejle. Hjulet står svagt hældende ind mod midten – 7 grader, og opnår derved en dynamisk effekt ”som kørte det rundt.” Inspireret af de gamle egehjul og Fibonacci, er der i midten af hjulet konstrueret et ”blomsteragtigt felt af svævende glasplader” i en gitterkonstruktion af rustfrit stål.
Gitter-konstruktionen, der bærer glasset, har hentet sin inspiration fra glaspyramiden ved Louvre i Paris. »Solhjul« er skabt af kunstner Bo Karberg i samarbejde med lokale virksomheder.
Hjul med 5000-årig historie
»Solhjul« tager sit kunstneriske og idémæssige afsæt i Europasto ældst bevarede skivehjul, som er fundet i en mose tæt på Give. De to hjul kan dateres næsten 5000 år tilbage i tiden – nemlig til henholdsvis 2775 f.Kr. og 2935 f.Kr.
Hjulene blev i oldtiden brugt til transport, og hjulet har igennem tiderne været symbol på både teknologisk, økonomisk og åndelig
En vision for 3 skulpturer
Efter megen positiv respons omkring skulpturerne i Give, tog Skulpturby Give i 2009 initiativ til tre nye skulpturer i byen. Med en central placering ved indfaldsvejene til Give, vil skulpturerne give forbipasserende en oplevelse, og inspirere til nye tanker.
Skulpturerne og deres placering ved indfaldsvejene gør de forbipasserende nysgerrige, og opfordrer til at gøre stop i Give, ligesom skulpturerne vil være med til at sætte Give by og Vejle Kommune på det kulturelle landkort.
En helt speciel attraktion på Vejle Vesteregn – de ca. 5.000 år gamle skivehjul fundet ved Give – har inspireret bestyrelsen for Skulpturby Give til et fælles tema for de 3 skulpturer. Med valget af kunstner Bo Karberg, har vi fået en kompetent medspiller til de store værker i de specielle rammer.
Foreningen har med de 3 store skulpturer påtaget sig en stor opgave – såvel arbejdsmæssigt som økonomisk. Vi forestiller os, at andele af arbejdsprocessen samt levering af materialer kan foregå lokalt – Give by og Vejle Kommune – hvorved borgere, erhvervsliv og kommune får medejerskab til projektet. Vi forestiller os, at projektet er 3-delt – én skulptur ad gangen – ikke mindst af økonomiske hensyn. Omkostningerne for de 3 skulpturer vil nok løbe op i 5-7 mio. kroner – et beløb, som gør, at der skal arbejdes med EU-fonde, Region Syd, Vejle Kommune, forskellige andre fonde samt private sponsorer.
»Solhjul« er den første af disse projekter.
Skulpturen blev indviet 12. maj 2015.
Læs eventuelt mere på Bo Karbergs hjemmeside www.solhjul.dk
Ministeriet for Fødevarer, Landbrug og Fiskeri
Dan Cake – Give
Tormax Danmark A/S – Give
Erhvervsforum for Vejle Vestegn, Give og Omegn
H. & V. Larsen ApS
Vognmandsforretningen Bjarne Madsen ApS
Den Jyske Sparekasses Støttefond
KT Erhvervsbyg – Give
Give Handel & Erhverv
A/S Herluf Nielsen Invest
Gudnason Sten & Billedhuggeri
Udover ovennævnte har mere end 200 private og firmaer bidraget til pengeindsamlingen